9. klase

**Modulis: Uzplaukums digitālā vidē**

**Tēma: Tiešsaistes pasaule**

**Tēmas atsegums**

**Tēmas apguve strukturēta divās nodarbībās:**

1. nodarbība- Tiešsaistes azartspēles un atkarība

2. nodarbība-Tiešsaistes azartspēles, impulsivitāte un atliktais gandarījums

**Tēmas apguves mērķi**

***Zināšanas: veicināt izpratnes veidošanos par to,***

* kādas ir domāšanas kļūdas, kas saistītas ar azartspēlēm (piemēram, “spēlētāja maldi”);
* cik daudzveidīgs ir ar azartspēlēm saistītais kaitējums un kā saņemt palīdzību pašam un citiem;
* kāpēc tiešsaistes azartspēles piedzīvo uzplaukumu;
* kāda ir saikne starp atkarību un tiešsaistes azartspēļu spēlēšanu;
* kā vienaudži un mediji ietekmē ar azartspēlēm saistīto uzmanību,
* ko nozīmē un kā tiešsaistē pārvaldīt “impulsivitāti” un “atlikto gandarījumu”.

***Morālās prasmes: sekmēt šādu morālo ieradumu veidošanos skolēnos:***

* stiprināt noturību pret domāšanas kļūdām, kas saistītas ar azartspēlēm;
* noteikt un kontrolēt neveselīgu uzvedību, ieradumus un atkarības un meklēt palīdzību to risināšanai;
* meklēt piemērotu palīdzību, lai pieņemtu finanšu lēmumus un risinātu ar naudu, azartspēlēm un patērētāju tiesībām saistītos jautājumus;
* pilnveidot gribasspēku pretoties negatīviem impulsiem.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Darbs, cilvēka cieņa, brīvība | Brīvība, patiesība, miers |
| **Tikumi** | Mērenība, savaldība, godīgums, atbildība, gudrība, drosme | Iejūtība, pašiedziļināšanās, pārliecinātība, pašvadība, apņēmīgums |

**Tikumu praktizēšanas iespējas**

* “Līgums ar sevi” – katrs skolēns saņem īpaši labas kvalitātes papīra lapu un tiek aicināts noslēgt līgumu ar sevi. Līguma priekšmets paredz konkrētu uzvedību un sekas turpmāko 14 dienu laikā. Ir jāparedz konkrēti izpildes termiņi, un plānam ir jābūt pēc iespējas detalizētam, lai to varētu saprast arī cilvēks no malas. Līgumā ir jāparedz arī iespējamā atlīdzība jeb ieguvums no līguma izpildes. Tā var būt balva, kas apliecina prieku par pieliktajām pūlēm un sasniegtajiem rezultātiem. Gatavo līgumu paraksta skolotājs un skolēns (<https://www.viaa.gov.lv/lv/media/2633/download>).